

 Кеңеш айылдык кеңешинин (8-чакырылышы)

 кезексиз алтынчы сессиясынын

 **ТОКТОМУ № 6-1**

03.04.2025 Куу-Майдан айылы

**Кеңеш айыл өкмөтүнүн алдында түзүлгөн “Кеңеш”**

**муниципалдык ишканасынын сугат суу боюнча тарифин**

**жана 2025-жылга бюджетин бекитип берүү жөнүндө**

 Кеңеш айыл өкмөтүнүн алдында түзүлгөн “Кеңеш” муниципалдык ишканасынын сугат суу боюнча тарифин жана 2025-жылга карата бюджетин бекитип берүү жөнүндө ишкананын жетекчисинин маалыматын угуп жана талкуулап, Кыргыз Республикасынын «Жергиликтүү мамлекеттик администрация жана жергиликтүү өз алдынча башкаруу жөнүндөгү» 2021-жылдын 20-октябрындагы № 123- мыйзамынын 3-главасынын 34-беренесинин 2-пунктунун 1-чи жана 11-пунктчасына таянып Кеңеш айыл аймагынын айылдык кеңеши **токтом кылат:**

1. Кеңеш айыл өкмөтүнүн алдында түзүлгөн “Кеңеш” муниципалдык ишканасынын план тарифтеринин 2025-жылга карата түзүлгөн долбоору жактырылсын, сугат сууга болгон тарифи 0,01га үчүн 15(он беш) сом өлчөмүндө жана 2025-жылга

бюджети 1569000 ( бир миллион беш жүз алтымыш тогуз миң) сом деп бекитилсин.

1. Ушул токтомду аткарууга жана жетекчиликке алуу жагы айыл өкмөтүнүн башчысы А.К.Абдылдаевке , МИнын директору А.Мамажунусовко жана ФЭБ башчы А.Мадраимовко милдеттендирилсин.
2. Токтомдун аткарылышын көзөмөлдөө жагы айылдык кеңештин «бюджет, экономика, муниципалдык менчик, айыл чарбасы, инвестиция, ишкердик иш жана тышкы экономикалык байланыш” боюнча туруктуу комиссиянын төрагасы Исабаева Орозгүлгө тапшырылсын.

 **Кеңеш айылдык**

 **кеңешинин төрагасы О.С. Абдырахманов**

 

 Кеңеш айылдык кеңешинин (8-чакырылышы)

 кезексиз алтынчы сессиясынын

 **ТОКТОМУ № 6-2**

03.04.2025 Куу-Майдан айылы

 **Арбын айылындагы муниципалдык менчикте турган 1,15 га жер аянтына парк курууга макулдук берүү тууралуу**

 Кеңеш айыл аймагына караштуу Арбын айылындагы Төрөм көпүрөсүнүн үстү жагындагы муниципалдык менчикте турган 1,15 га жер аянтына парк курууга макулдук берүү тууралуу айыл өкмөтүнүн башчысынын сунушун сунушун угуп жана талкуулап, Кыргыз Республикасынын «Жергиликтүү мамлекеттик администрация жана жергиликтүү өз алдынча башкаруу жөнүндөгү» 2021-жылдын 20-октябрындагы № 123- мыйзамынын 3-главасынын 34-беренесинин 2-пунктунун 1-чи жана 5-пунктчасына таянып Кеңеш айыл аймагынын айылдык кеңеши **токтом кылат:**

1. Кеңеш айыл аймагына караштуу Арбын айылындагы Төрөм көпүрөсүнүн үстү жагындагы муниципалдык менчикте турган 1,15 га жер аянтына парк курууга макулдук берилсин.
2. Токтомдун аткарылышын көзөмөлдөө жагы жер, суу чарба, жана жаратылышты коргоо, мыйзамдуулукту, укук тартибин сактоо, жарандардын укугун жана кызыкчылыгын коргоо архитектура, курулуш, таранспорт жана экология боюнча туруктуу комиссиянын төрагасы Жороев Бакытбек Насиркуловичке тапшырылсын.

 **Кеңеш айылдык**

 **кеңешинин төрагасы О.С.Абдырахманов**

 

 Кеңеш айылдык кеңешинин (8-чакырылышы)

 кезексиз алтынчы сессиясынын

 **ТОКТОМУ № 6-3**

03.04.2025 Куу-Майдан айылы

**Куу-Майдан айылындагы жаңы конушта жайгашкан ветеринардык сервис үчүн**

**курулган имаратты жергиликтүү тургундардын суроо талабы боюнча бала бакча**

 **багытына өзгөртүүгө макулдук берүү тууралуу**

 Кеңеш айыл аймагына караштуу Куу-Майдан айылындагы жаңы конушта жайгашкан ветеринардык сервис үчүн курулган имаратты ошол жерде жашаган жергиликтүү тургундардын суроо талабы боюнча бала бакча үчүн багытын өзгөртүүгө макулдук берүү тууралуу айыл өкмөтүнүн башчысынын сунушун угуп жана талкуулап, Кыргыз Республикасынын «Жергиликтүү мамлекеттик администрация жана жергиликтүү өз алдынча башкаруу жөнүндөгү» 2021-жылдын 20-октябрындагы № 123- мыйзамынын 3-главасынын 34-беренесинин 2-пунктунун 1-чи жана 5-пунктчасына таянып Кеңеш айыл аймагынын айылдык кеңеши **токтом кылат:**

1. Кеңеш айыл аймагына караштуу Куу-Майдан айылындагы жаңы конушта жайгашкан ветеринардык сервис үчүн курулган имаратты ошол жерде жашаган жергиликтүү тургундардын суроо талабы боюнча бала бакча үчүн багытын өзгөртүүгө макулдук берилсин.
2. Токтомдун аткарылышын көзөмөлдөө жагы жер, суу чарба, жана жаратылышты коргоо, мыйзамдуулукту, укук тартибин сактоо, жарандардын укугун жана кызыкчылыгын коргоо архитектура, курулуш, таранспорт жана экология боюнча туруктуу комиссиянын төрагасы Жороев Бакытбек Насиркуловичке тапшырылсын.

 **Кеңеш айылдык**

 **кеңешинин төрагасы О.С.Абдырахманов**

 

 Кеңеш айылдык кеңешинин (8-чакырылышы)

 кезексиз алтынчы сессиясынын

 **ТОКТОМУ № 6-4**

03.04.2025 Куу-Майдан айылы

 **Айыл өкмөтүнүн 2024-жылдагы жергиликтүү бюджетинин**

 **ашкан калдыгын 2025-жылга карата бөлүштүрүү тууралуу**

 2024-жылдагы жергиликтүү бюджетинин ашкан калдыгын 2025-жылга карата бөлүштүрүү тууралуу ФЭБнүн башчысынын жана «бюджет, экономика, муниципалдык менчик, айыл чарбасы, инвестиция, ишкердик иш жана тышкы экономикалык байланыш” боюнча туруктуу комиссиянын төрагасы Исабаеванын билдирүүсүн угуп жана талкуулап, Кыргыз Республикасынын бюджеттик кодексинин 8-главанын 44-беренесинин 4-пунктуна жана 16-главасынын 78-беренесинин 2,3-пункттарына жана Кыргыз Республикасынын «Жергиликтүү мамлекеттик администрация жана жергиликтүү өз алдынча башкаруу жөнүндөгү» 2021-жылдын 20-октябрындагы № 123- мыйзамынын 3-главасынын 34-беренесинин 2-пунктунун 2-пунктчасына ылайык Кеңеш айыл аймагынын айылдык кеңеши **токтом кылат:**

1. Айыл өкмөтүнүн 2024-жылдагы жергиликтүү бюджетинин ашкан 4526,8 миң сом акча калдыгын 2025-жылга карата бөлүштүрүлүп бекитилсин.
2. Чөө бөрүлөрдү атууга бөлүнгөн 60,0 миң сомдон, ар бир атылган чөө бөрүнүн башына 1,0 миң сомдон төлөнүп берилсин.
3. Бөлүнгөн акчаны каржылоо жагы айыл өкмөтүнүн башчысына жана ФЭБнүн башчысына милдеттендирилсин.
4. Токтомдун аткарылышын көзөмөлдөө жагы айылдык кеңештин «бюджет, экономика, муниципалдык менчик, айыл чарбасы, инвестиция, ишкердик иш жана тышкы экономикалык байланыш” боюнча туруктуу комиссиянын төрагасы Исабаева Орозгүлгө тапшырылсын.

 **Кеңеш айылдык**

 **кеңешинин төрагасы О.С. Абдырахманов**